На основу члана 40. став 1. тачке 6. СтатутаОпштине Чајетина („Службени лист Општине Чајетина“, број 2/2019), и члана 20,21 и 22. Одлуке о утврђивању доприноса за уређивање грађевинског земљишта ( ''Службени лист општине Чајетина'' , број 1/2015…10/2022), Скупштина општине Чајетина, на седници одржаној дана 19. октобра 2023. године, донела је

**ОДЛУКУ О УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА „СТАН ПРОЈЕКТ“ ДОО БЕОГРАД И „MNM INVEST GROUP“ ДОО БЕОГРАД**

**Члан 1.**

Овом одлуком о уређивању грађевинског земљишта предвиђа се извођење радова на изградњи дела улице од ресторана „Парк“, до ресторана „Мирис дуња“ на Златибору Л=270,00 м1, б= 6,00 + 1,50 м1, који би се финансирали средствима инвеститора СТАН ПРОЈЕКТ“ ДОО БЕОГРАД И „MNM INVEST GROUP“ ДОО БЕОГРАД.

**Члан 2.**

На основу достављеног предмера и предрачуна грађевинских радова и извршене стручне контроле цена од стране овлашћеног судског вештака, а по налогу Комисије за контролу извршених грађевинских радова, укупна вредност предметних радова из члана 1. Одлуке износи 12.822.745,69 динара без пдв-а.

**Члан 3.**

Инвеститори „СТАН ПРОЈЕКТ“ ДОО, ул. Новакова, број: 1А, 11000 Београд, ПИБ: 106883211, МБ: 20699256 и „MNM INVEST GROUP“ ДОО, ул. Суседградска, број: 49/3, 11000 Београд, ПИБ:110176176, МБ: 21311308, граде стамбени објекат на катастарској парцели број 4487/11 КО Чајетина, за који је од стране Општинске управе Чајетина издато решење о грађевинској дозволи ROP-CAJ-8871-CPIH-5/2022 Заводни број: 351-727/2022-03 од 25.01.2023. године. Наведеним решењем Инвеститори су обавезни да на име доприноса за уређивање грађевинског земљишта плате износ од 23.725.633,00 динара.

**Члан 4.**

Инвеститори ће извести наведене радове из члана 1. и након потврде надлежног надзорног органа извршиће се коначни обрачун којим ће вредност изведених радова бити умањена од утврђеног доприноса за уређивање грађевинског земљишта за објекат на кат. парцели бр. 4487/11 КО Чајетина.

**Члан 5.**

Овлашћује се запослени у Општинској управи у смислу члана 21. Одлуке о утврђивању доприноса за уређивање грађевинског земљишта („Службени лист Општине Чајетина“, бр. 1/2015...10/2022) да закључи уговор са финансијером у смислу члана 92. Закона о планирању и изградњи, у свему према прихваћеном предмеру и предрачуну за предметне радове, с тим што ће се коначан обрачун извршити након завршетка радова.

**Члан 6.**

Ова одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 400- 1069/2023-01 од 19. октобра 2023. године**

**ПРЕДСЕДНИК**

**Скупштине општине,**

*Арсен Ђурић*